Predkladacia správa

Vláda SR svojím Uznesením č. 376 zo dňa 26.5.1998 uložila ministerke financií po dohode s Národnou bankou Slovenska zabezpečiť uhradenie vo výške ¼ výťažku speňaženého zlata (cca 1328,027 uncí alebo cca 41 kg v hodnote cca 400 tis. USD) ako príspevok Slovenskej republiky do medzinárodného fondu na pomoc obetiam nacistickej perzekúcie, ktorý bude v súlade s podmienkami fondu určený pre osoby žijúce v Slovenskej republiky a distribuovaný v zásade prostredníctvom slovenskej mimovládnej organizácie.

Na 58. rokovaní vláda SR dňa 29.9.1999 v úlohe 18 uložila ministrovi spravodlivosti zabezpečiť výber a predložiť na rokovanie vlády SR návrh na určenie slovenskej mimovládnej organizácie alebo mimovládnych organizácií, ktorým bude v súlade s podmienkami Medzinárodného fondu na pomoc obetiam nacistickej  perzekúcie distribuovaný príspevok ¼ speňaženého zlata v objeme 394 372,87 USD.

Následne svojím Uznesením č. 1089 zo dňa 8.12.1999 určila mimovládne organizácie, ktorým bude v súlade s podmienkami Medzinárodného fondu na pomoc obetiam nacistickej perzekúcie distribuovaný príspevok v objeme 394 372,87 USD.

Vzhľadom na to, že na základe komunikácie s Federal Reserve Bank of New York ako správcom účtu Medzinárodného fondu na pomoc obetiam nacistickej perzekúcie predmetom alokácie je príslušná čiastka vrátane príslušenstva, navrhujeme zmenu hore uvedených uznesení vlády SR ako aj úlohy 18 z 58. rokovania vlády SR dňa 29.9.1999.

V rámci skráteného medzirezortného pripomienkového konania boli oslovené MS SR, MZV SR a NBS. Oslovené subjekty nepredložili k predmetnému návrhu žiadne pripomienky.